**«Παθολογία του πολέμου»**

Ο Θουκυδίδης, παίρνοντας αφορμή από τις αγριότητες που διαπράχτηκαν στην Κέρκυρα κατά τη διάρκεια του εμφύλιου μεταξύ ολιγαρχικών και δημοκρατικών Κερκυραίων, προχωρεί σε μια γενικότερη θεώρηση των συνεπειών του Πελοποννησιακού πολέμου. Με νηφαλιότητα αλλά και με εκπληκτική παραστατικότητα εκθέτει πώς φέρθηκαν – και πώς είναι δυνατόν να φερθούν – οι άνθρωποι στη διάρκεια ενός πολέμου, ιδιαίτερα εμφυλίου. Γι’ αυτό και την πυκνή αυτή θεώρηση, με τη γενικότητα που έχει, την ονόμασαν **«παθολογία του πολέμου»,** του κάθε πολέμου.

ΕΡΩΤΗΣΕΙΣ

1. Γιατί ο Θουκυδίδης στο 3.82.2 αποδίδει στον πόλεμο το χαρακτηρισμό «δάσκαλος της βίας» (**βίαιος διδάσκαλος**); Να γράψετε ένα κείμενο στο οποίο να αναλύετε τη δική σας άποψη σχετικά με την κρίση αυτή του ιστορικού (περ. 50-60 λ.).

**2.** Η φθορά των αξιών στη διάρκεια του πολέμου αντικατοπτρίζεται και στη γλώσσα. Να παρακολουθήσετε στο 3.82**\*** πώς αλλάζει η σημασία των λέξεων: ποιο ήταν το αληθινό νόημα τους και ποια νέα σημασία απέκτησαν μέσα από την αλλοίωσή τους εν καιρώ πολέμου(π.χ. η παράτολμη τόλμη θεωρήθηκε ανδρεία και αφοσίωση).

**\***Συγκεκριμένα στο χωρίο « [4] Για να δικαιολογούν τις πράξεις τους άλλαζαν ακόμα και την σημασία των λέξεων... [5] … Με μια λέξη, όποιος πρόφταινε να κάνη κακό πριν από άλλον, ήταν άξιος επαίνου, καθώς κ' εκείνος που παρακινούσε στο κακό όποιον δεν είχε σκεφτή να το κάνη».